Al die F1-renjaers vir die komende seisoenLewis Hamilton. (Albert Gea via AP) Soos wat dinge tans staan, het die huidige F1-wêreldkampioen Lewis Hamilton nog nie ’n span vir die komende seisoen nie. Mercedes, die span saam met wie hy ses van sy sewe wêreldtitels verower het, wag nog vir die 36-jarige Brit se handtekening. Maar volgens berigte uit Engeland het Hamilton en Mercedes koppe oor sy salaris gestamp. Hamilton wil graag sy tjek van £40 miljoen (meer as R815 miljoen) behou, terwyl die motorvervaardiger koste wil sny. Die moontlikheid bestaan dat die opwindende George Russell – wat heel skaflik in Hamilton se afwesigheid vertoon het – agter die Silver Arrows-stuur kan klim. Mercedes het egter onlangs ’n foto van ’n pen met ’n Mercedes-wapen daarop op hul amptelike Twitter-rekening geplaas. “ ’n Mens weet nooit wanneer dit handig te pas kan kom nie,” was die onderskrif; wat die moontlikheid versterk dat Hamilton dalk binnekort ’n hernieude kontrak kan onderteken. Bernie Ecclestone is in elk geval van mening dat die kontrak-drama pure oëverblindery is. Hier is egter ’n lys van die renjaers wie se plek reeds agter die stuur verseker is: Hey World, I’m in one of my favourite places in the world, training everyday, getting my mind and body right. I’m hiking to the top of the mountain every morning. Two of those hikes I cross country ski once I get to the top which is at 3400m, killer. Proper altitude training! … pic.twitter.com/ROqzQe70LO — Lewis Hamilton (@LewisHamilton) January 18, 2021